MEDDELELSE FRA KOMMISSIONEN TIL RÅDET

Finansielle oplysninger om Den Europæiske Udviklingsfond

1. Indledning

I overensstemmelse med artikel 7, stk. 3, i den interne aftale[1] og artikel 57, stk. 3 og 4, i finansforordningen for den 10. EUF[2], forelægger Kommissionen i dette dokument sine skøn over de forventede forpligtelser, betalinger og bidrag for årene 2014 og 2015 under hensyntagen til overslagene fra Den Europæiske Investeringsbank ("EIB") vedrørende investeringsfaciliteten.

Dette dokument omhandler den finansielle gennemførelse af EUF'erne (8.-10.) for 2013, og prognoserne for gennemførelsen for 2014-2015.

Medlemsstaterne betaler deres bidrag til de instrumenter under den 9. og 10. EUF, som EIB forvalter (investeringsfaciliteten og rentegodtgørelser), direkte til EIB. For andre instrumenter, herunder også de tidligere instrumenter, der forvaltes af EIB (risikovillig kapital og rentegodtgørelser), betales bidragene til Kommissionen.

2. Indledning

Kommissionen og EIB har ajourført deres prognoser over forpligtelser og betalinger for de enkelte AVS[3]- og OLT[4]-lande for 2014 og 2015. Specielt prognoserne over betalingerne er blevet udarbejdet med henblik på at hjælpe medlemsstaterne til så nøjagtigt som muligt at vurdere de beløb, de skal afsætte i deres nationale budgetter, og samtidig sikre, at der er tilstrækkelige finansielle ressourcer til rådighed for EUF, således at problemer med manglende likviditet kan undgås.

I overensstemmelse med artikel 7 i den interne aftale om den 10. EUF[5] og artikel 57, stk. 5, i finansforordningen[6] vil skønnene i dette dokument blive revideret i meddelelsen i oktober 2014.

Nedenstående figur giver et generelt overblik over udviklingen i tidligere forpligtelser og betalinger og den forventede udvikling i perioden 2014-2015 (Kommissionen og EIB).

Bruttoforpligtelser og ‑betalinger: tendens 1999-2015 (mio. EUR.)[7]

Gennemførelsen af de europæiske udviklingsfonde pr. 31. december 2013 (forpligtelser, betalinger og finansiel situation).

Bilag 1, 2 og 3 viser henholdsvis de faktiske forpligtelser, betalinger og den finansielle situation, der blev registreret i 2013, sammenholdt med de prognoser, der blev lavet i oktober 2013[8].

3. Finansielle prognoser for 2014 og 2015

Følgende tabel viser en ajourføring baseret på vores seneste prognoser.

4. Prognose over finansiel gennemførelse for 2014 og 2015

De ajourførte prognoser er vist i bilag 1, 2 og 3.

De ajourførte prognoser for 2014, som Rådet traf afgørelse om i oktober 2013[9], bekræfter medlemsstaternes bidrag til EUF for 2014 på 3 250 mio. EUR.

Det skal bemærkes, at efter anmodning fra EIB om at annullere den tredje tranche for 2014 og som følge af en stigning i Kommissionens betalinger i løbet af 2013 og betalingerne planlagt for 2014, der begrunder en forhøjelse af likviditetsbehovet, er det beløb, som EIB har annulleret, blevet overført til Kommissionen. Det betyder, at den sidste anmodning til medlemsstaterne er på 3 144 mio. EUR for Kommissionen og 106 mio. EUR for EIB (se bilag 4 for nærmere oplysninger om fordelingen af anmodningerne om bidrag for 2014).

Vi forudser, at loftet for medlemsstaternes bidrag i 2015 vil beløbe sig til 3 300 mio. EUR for Kommissionen og til 300 mio. EUR for EIB.

Det må understreges, at disse tal udgør en foreløbig prognose og skal behandles med forbehold. Kommissionen og EIB vil udarbejde mere pålidelige prognoser efter sommeren. De vil blive fremlagt i oktobermeddelelsen.

[1] Intern aftale mellem repræsentanterne for medlemsstaternes regeringer, forsamlet i Rådet, om finansiering af Fællesskabets bistand i henhold til den flerårige finansielle ramme for perioden 2008-2013 i overensstemmelse med AVS-EF-partnerskabsaftalen samt om finansiel bistand til de oversøiske lande og territorier, på hvilke EF-traktatens fjerde del finder anvendelse (EUT L 247 af 9.9.2006, s. 32).

[2] Rådets forordning (EF) nr. 215/2008 af 18. februar 2008 om finansforordningen for den 10. Europæiske Udviklingsfond.

[3] Stater i Afrika, Vestindien og Stillehavet.

[4] Oversøiske lande og territorier.

[5] EFT L 247 af 9.9.2006, s. 32.

[6] Rådets forordning (EF) nr. 215/2008 af 18. februar 2008 om finansforordningen for den 10. Europæiske Udviklingsfond.

[7] Skønnede beløb for 2014-2015.

[8] KOM(2013) 735 final.

[9] Rådets afgørelse af 7. november 2013 (dok. nr. 15699/13).